**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Paslaugos** – Teisinės paslaugos.
   2. **Bendrovė arba Pirkėjas** – . UAB „Ignitis“
   3. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė.
   4. **Sutartis** – Sutartis, sudaroma tarp Tiekėjo ir Bendrovės dėl Pirkimo objekto.
2. **PIRKIMO OBJEKTAS**
   1. Pirkimo objektas – Pirkimo objektas – Techninės specifikacijos 1.1. p. nurodytos Paslaugos.. Detalus Paslaugų aprašymas pateikiamas šios Techninės specifikacijos 3 ir 4 skyriuose.
3. **PIRKIMO OBJEKTO APIMTYS**
   1. Preliminarus Paslaugų kiekis (apimtis) išreiškiamas maksimalia pirkimui (sutarčiai) skirta lėšų suma – **2 400 000,00 EUR be PVM.** Bendrovė turi teisę įsigyti Paslaugas pagal poreikį ir neįsipareigoja Sutarties vykdymo metu nupirkti viso Paslaugų kiekio (apimties).
   2. Galutinė kaina, kurią Bendrovė sumokės Tiekėjui vykdant Sutartį, priklausys nuo Pirkėjo pagal Bendrovės poreikį užsakytų (su Pirkėju suderintų) ir Tiekėjo faktiškai suteiktų Paslaugų kiekio (apimties), tačiau neviršijant maksimalios pirkimo (sutarties) vertės, nurodytos Techninės specifikacijos 3.1. punkte.
   3. **Paslaugų sąrašas:**

|  |  |  |
| --- | --- | --- |
| **Nr.** | **Paslauga** | **Vienetas** |
| 1. | Teisinės paslaugos | Valanda |

* 1. Paslaugų teikimo metu Tiekėjui bus atlyginamos faktiškai patirtos išlaidos trečiųjų šalių kaštams padengti. Trečiųjų šalių kaštai suprantami kaip paslaugos, susijusios su perkamu objektu ir būtinos tinkamai suteikti Teisines paslaugas, pagal šias išlaidų grupes:
     + 1. vertimų paslaugos;
       2. ekspertų (įskaitant, bet neapsiribojant, teisės, verslo, nekilnojamojo turto vertintojų) paslaugos.
  2. Bet kokiu atveju bendra Teisinių paslaugų kaina, įskaitant ir išlaidas trečiosioms šalims, Sutarties galiojimo laikotarpiu negalės viršyti maksimalios pirkimo (sutarties) vertės, kaip nurodyta Techninės specifikacijos 3.1. punkte. Pirkėjui paprašius, Tiekėjas privalo nedelsiant pateikti išlaidas pagrindžiančius trečiųjų šalių dokumentus. Į šias išlaidas negalės būti įtrauktas Tiekėjo pelnas.

1. **PIRKIMO OBJEKTO APRAŠYMAS IR PASLAUGŲ TEIKIMO TVARKA**
   1. **Pirkimo objekto aprašymas**
      1. Paslaugos apima teisines paslaugas šiose teisės srityse:

|  |  |  |
| --- | --- | --- |
| **Eil. Nr.** | **Paslauga** | **Paslaugų detalizacija** |
| 1 | Darbo teisė | Darbo teisės paslaugos |
| 2 | Energetikos teisė | Gamybos teisės, įskaitant atsinaujinančių energetikos išteklių, paslaugos |
| Reguliavimo teisinės paslaugos |
| Skirstymo teisės paslaugos |
| Tiekimo teisės ir išmaniosios energetikos sprendimų vartotojams paslaugos |
| Veiklų atskyrimo paslauga |
| 3 | Ginčų valdymo teisė | Atstovavimas arbitraže |
| Atstovavimas teisminėse ir iki teisminėse ginčų nagrinėjimo institucijose |
| Baudžiamosios, administracinės teisės paslaugos |
| Skolų valdymo paslauga |
| 4 | Įmonių teisė | Juridinių asmenų įsigijimų teisės paslaugos |
| Juridinių asmenų valdymo teisės paslaugos |
| 5 | Komercinė teisė | Asmens duomenų teisės paslaugos |
| Draudimo teisės paslaugos |
| Finansų teisės paslaugos |
| Intelektinės teisės paslaugos |
| Konkurencijos teisės paslaugos |
| Vartotojų teisių apsaugos teisės paslaugos |
| E-komercijos teisės paslaugos |
| Žiniasklaidos teisės paslaugos |
| Reklamos teisės paslaugos |
| 6 | Korporatyvinė teisė | Juridinio asmens organų, valdymo ir priežiūros organų veiklos organizavimas |
| Listingavimas, prekyba akcijomis reguliuojamose rinkose |
| Patronuojančios bendrovės sprendimų įgyvendinimas |
| Teisinės paslaugos, susijusios su dukterinėmis / asocijuotomis bendrovėmis |
| 7 | Pirkimų teisė | Ne viešųjų pirkimų teisės paslaugos |
| Viešųjų pirkimų teisės paslaugos |
| 8 | Statybos, žemės ir daiktinė teisė | Hipotekos / įkeitimo teisės paslaugos |
| Servitutų ir kt. žemės, statinių naudojimo teisės paslaugos |
| Statybos teisės paslaugos |
| Turto valdymo, naudojimo teisės paslaugos |
| 9 | Sutarčių teisė | Sutarčių teisės paslaugos |
| 10 | Teisėkūra | Išorės teisėkūros paslaugos |
| Vidaus teisėkūros paslaugos |
| 11 | Teisės paslaugos | Teisinės paslaugos, susijusios su projektine veikla |
| Kitos teisės paslaugos |

* + 1. Teisinės paslaugos, *inter alia*, apims Bendrovei aukščiau nurodytas teikiamas teisės paslaugas, konsultacijas, teisinę reikšmę turinčių dokumentų rengimą, atstovavimą sutarčių, darbo teisės, teisėkūros, proceso teisės klausimais taip pat projektinėse veiklose ir atliekant kitas teisines funkcijas, bendraujant su Lietuvos ir (ar) užsienio fiziniais ar juridiniais asmenimis Bendrovės veikloje.
  1. **PASLAUGŲ UŽSAKYMAS**

4.2.1. Paslaugos bus perkamos pagal Bendrovės poreikį Sutarties galiojimo laikotarpiu. Bendrovė pateikia užsakymus dėl Paslaugų teikimo elektroniniu paštu ar kitomis Sutarties šalių suderintomis priemonėmis.

* 1. **PASLAUGŲ TEIKIMO VIETA**

4.3.1. Paslaugų teikimo vieta – Paslaugos teikiamos Tiekėjo įprastoje verslo vietoje, išskyrus atvejus, kai Bendrovės pageidavimu Tiekėjo darbuotojų asmeninis dalyvavimas yra reikalingas kitoje Bendrovės nurodytoje vietoje (atstovaujant derybose ir (ar) santykiuose su trečiaisiais asmenimis).

* 1. **TIEKĖJO ĮSIPAREIGOJIMAI**

4.4.1. Tiekėjas įsipareigoja Paslaugas teikti Sutarties šalių suderintais terminais, laikantis Paslaugoms keliamų reikalavimų;

4.4.2. Tiekėjas įsipareigoja teikdamas Paslaugas vadovautis Lietuvos Respublikos teisės aktų, taikomų perkamoms Paslaugoms, reikalavimais bei Bendrovės vidinėmis tvarkomis, jei apie tokių tvarkų reikalavimus Bendrovė iš anksto informuoja Tiekėją.

* 1. **BENDROVĖS ĮSIPAREIGOJIMAI**

4.5.1. Bendrovė įsipareigoja Pirkimo dokumentų nustatyta tvarka laiku atsiskaityti už tinkamai ir laiku suteiktas Paslaugas.

4.5.2. Bendrovė įsipareigoja bendradarbiauti su Tiekėju ir pateikti Tiekėjui turimą informaciją, kuri reikalinga tinkamam Paslaugų suteikimui.